Bayern München
Store norske leksikon,Sport og spill,Ballsport,Fotball,Tysk fotball
Bayern München er en tysk idrettsklubb som er særlig kjent for sin fotballavdeling, som er den mestvinnende i tysk fotballs klubbhistorie.
Bayern München ble stiftet i 1900. Hjemmebanen er Allianz Arena (til 2005 Olympiastadion) i München. Lagets drakt har røde trøyer og bukser. Meritter Bayern München har vunnet 27 nasjonale liga- og 18 nasjonale cupmesterskap (DFB-pokal, tall per 2019). Blant annet ble klubben ligavinnere tre år på rad 1999–2001, deretter 2003, 2005, 2006, 2008 og 2010. Bayern München er den eneste klubben som har vunnet den tyske ligaen fem år på rad; i 2013, 2014, 2015, 2016 og 2017. Klubben ble cupmester i 2003, 2005, 2006, 2010, 2013, 2014 og 2016.Bayern München vant Europacupen for serievinnere tre år på rad i 1974, 1975 og 1976, tapte finalen i 1987 og 1999 (Mesterliga), men vant finalen igjen i 2001 og 2013, da de slo Borussia Dortmund i finalen og dermed seiret i alle de tre største konkurransene de deltok i (serie, cup og mesterliga). Bayern München vant Mesterligaen i 2020.Klubben vant også Europacupen for cupvinnere i 1967. Spillere Mest kjente spillere: Sepp Maier, Franz Beckenbauer, Paul Breitner, Gert Müller (alle verdensmestre i 1974), Karl-Heinz Rummenigge, Lothar Matthäus, Oliver Kahn, Jürgen Klinsmann (også trener) og Michael Ballack. I senere år har Philipp Lahm, Miroslav Klose, Bastian Schweinsteiger, nederlenderen Arjen Robben og franskmannen Franck Ribery vært store profiler, dessuten Robert Lewandowski og Serge Gnabry.Nordmennene Einar Aas og Erland Johnsen har spilt for klubben. Les mer i Store norske leksikon fotball